EkBass/fiwiki-20250220-pages-articles huggingface dataset:
León Schidlowsky

León Schidlowsky (21. heinäkuuta 1931 Santiago – 2022 Tel Aviv) oli chileläissyntyinen israelilainen säveltäjä. Hän opiskeli vuosina 1942–1948 pianonsoittoa Roberto Dunckerin johdolla konservatoriossa, josta hän sai diplomin. Tämän jälkeen hän opiskeli sävellystä Adolfo Allenden ja Fré Focken johdolla sekä lisäksi harmoniaa, filosofiaa ja psykologiaa Chilen yliopistossa Santiagossa (1948–1952). Schidlowsky täydensi opintojaan Hochschule für Musik Detmoldissa, Saksassa vuosina 1952–1954. Hän muutti Israeliin vuonna 1968.The Living Composers Project: León Schidlowsky Schidlowsky sai lukuisia palkintoja ja tunnustuksia, kuten Guggenheim-stipendin (1968), Israelin filharmonisen orkesterin 60-vuotisjuhlakilpailun ensipalkinnon (1996, teoksesta Absalom) ja ACUM-palkinnon (2000, koko tuotannostaan). Schidlowsky edusti musiikillaan Israelia Unescon kansainvälisessä säveltäjärostrumissa (1971, teoksella Babi Yar; 1978, teoksella Dadayamasong). Schidlowsky toimi myös muun muassa taidemaalarina. Hän opetti 1965–1968 sävellystä Chilen yliopistossa Santiagossa ja vuonna 1969 liittyi Tel Avivin Rubin-musiikkiakatemian henkilökuntaan. Hän luennoitsi myös ulkomailla ja piti mestarikurssia. Hän oli kirjailija David Schidlowskyn isä sekä pianisti Rachel Schidlowskyn ja viulisti Semadar Schidlowskyn isoisä. Schidlowsky käytti osassa teoksistaan graafista notaatiota. Hänen sävellystensä joukossa ovat muun muassa oopperat Die Menschen (1969), Der Dibbuk (1993) ja Before Breakfast (1998) sekä lukuisat orkesteri-, kamari-, vokaalimusiikki- ja elektroakustiset teokset. == Lähteet == Luokka:Chileläiset säveltäjät Luokka:Israelilaiset säveltäjät Luokka:Oopperasäveltäjät Luokka:Vuonna 1931 syntyneet Luokka:Vuonna 2022 kuolleet
Sandro Cois

Sandro Cois (s. 9. kesäkuuta 1972 Fossano, Italia) on italialainen uransa lopettanut jalkapalloilija. 177 senttimetriä pitkän Coisin pelipaikka oli keskikenttäpelaaja.Sandro Cois National Football Teams -sivustolla Cois pelasi koko uransa kotimaassaan Italiassa. Pisimpään hän edusti Fiorentinaa, jossa hän pelasi kahdeksan kautta, kaikki pääsarjatasolla. Lisäksi Cois pelasi Serie A:ta Torinon ja Piacenzan riveissä. Yhteensä Serie A -pelejä kertyi 224. Lisäksi Cois pelasi neljä ottelua Serie B:ssä UC Sampdorian riveissä. Hän saavutti seurajoukkueurallaan kolme Italian cupin voittoa – Torinossa kaudella 1992–1993 sekä Fiorentinassa kausina 1995–1996 ja 2000–2001. Italian maajoukkueessa Cois pelasi kaksi A-maaottelua – yhden vuonna 1998 ja toisen seuraavana vuonna. Hän oli mukana MM-kilpailuissa 1998. == Lähteet == Luokka:Italialaiset jalkapalloilijat Luokka:Vuonna 1972 syntyneet Luokka:Elävät henkilöt
Giuseppe Sculli

Giuseppe Sculli (s. 23. maaliskuuta 1981 Locri, Italia) on italialainen entinen ammattilaisjalkapalloilija, pelipaikaltaan hyökkääjä. Sculli pelasi koko uransa kotimaassaan Italiassa. Pääsarjatasolla Serie A:ssa hän pelasi Modenan, Chievon, Brescian, Messinan, Genoan, Lazion ja Pescaran riveissä yhteensä 285 ottelua ja teki niissä 38 maalia. Toiseksi korkeimmalla sarjatasolla Serie B:ssä Sculli pelasi 62 ottelua, joissa hän teki 12 maalia. Sculli voitti Italiaa edustaen alle 21-vuotiaiden Euroopan mestaruuden vuonna 2004 tehtyään turnauksessa viidessä ottelussa kaksi maalia. Sculli oli mukana myös kesäolympialaisissa 2004, jossa Italia voitti pronssia. Hän pelasi turnauksessa viisi ottelua.FIFA Player Statistics: Giuseppe Sculli – FIFA.com Sculli on 'Ndrangheta-rikollisjärjestön johtaja Giuseppe Morabiton tyttärenpoika. Pitkään maan alla toiminut Morabito onnistuttiin vangita karabinieerien erikoisjoukkojen suorittamassa operaatiossa vuonna 2004. Scullin virkamiehenä työskennellyt isä Francesco Sculli pidätettiin vuonna 2013 epäiltynä toimimisesta 'Ndranghetan hyväksi, mutta hän kuoli jo seuraavana vuonna ennen oikeusprosessin päättymistä. Myös Giuseppe Scullia syytettiin urallaan useaan otteeseen mafiayhteyksistä ja hän oli toisaalta myös itse avoimesti ylpeä perhetaustastaan. Hänelle langetettiin vuonna 2006 kahdeksan kuukauden pelikielto vuonna 2002 Crotonessa tapahtuneesta ottelutulosten järjestämisestä, mutta väitettyjen väkivalta- ja huumerikosten rikosoikeudelliset tutkinnat eivät johtaneet tuomioihin.Torna l'ombra del calcio scommesse un'intercettazione inchioda Sculli La scelta di Sculli «Mio nonno un boss? Non mi vergogno» The mobster’s grandson: Giuseppe Sculli and the ‘Ndrangheta == Lähteet == Luokka:Italialaiset jalkapalloilijat Luokka:Italialaiset olympiamitalistit Luokka:Vuonna 1981 syntyneet Luokka:Elävät henkilöt
Knud Heinrichsen

Knud tai Knut Heinrichsen (3. huhtikuuta 1923 Helsinki – 20. elokuuta 1969 Helsinki) oli suomalainen jääkiekkoilija. Hän edusti Kronohagens Idrottsföreningiä vuosina 1942–1946 ja voitti Suomen mestaruuden vuonna 1943. Myöhemmin hän toimi KIF:n puheenjohtajana vuosina 1967–1968. Knud Heinrichsen isä Christian Marius Henrichsen (1883-1937) oli kotoisin Tanskan Asminderødistä, hänen äitinsä Josefiina Johantytär Kolanen (1885-1962) oli suomenruotsalainen.Ancestors of the Stjernvall family Kenneth L. Marder Jr ==Lähteet== * Knud Heinrichsen profile - Eurohockey.com === Viitteet === Luokka:Suomalaiset jääkiekkoilijat Luokka:Tanskalaiset jääkiekkoilijat Luokka:Vuonna 1923 syntyneet Luokka:Vuonna 1969 kuolleet
Esikoisoikeus

Esikoisoikeus on jo enimmäkseen poistunut käytäntö, jonka mukaan vanhin lapsi perii vanhempiensa talon, siihen liittyvän maatilan ja saa osansa muustakin perittävästä omaisuudesta. Esikoisoikeus on vanha perinne, ja se mainitaan Vanhassa testamentissa. Suomessa esikoisoikeuden käytöstä luovuttiin viimeistään 1800-luvulle tultaessa. Esikoisoikeus on edelleen vallitseva käytäntö monarkioiden kruununperimysjärjestyksessä. ==Lähteet== Luokka:Perintöoikeus
Yizhak Sadai

Yizhak Sadai (; 13. toukokuuta 1935 Sofia – 26. helmikuuta 2019) oli bulgarialaissyntyinen, vuodesta 1949 Israelissa asunut säveltäjä. Hän opiskeli sävellystä Alexander Boskovichin, Roman Haubenstock-Ramatin ja Josef Talin johdolla. Lisäksi hän osallistui Darmstadtin kursseille 1960-luvulla ja tutustui Pariisissa Pierre Schaefferiin.The Living Composers Project: Yizhak Sadai Sadai kirjoitti sävellystyönsä ohessa myös artikkeleita, esseitä ja musiikkikirjoja. Hän perusti Rubin-musiikkiakatemian elektronisen musiikin studion Tel Avivissa vuonna 1974. Hän opetti Rubin-musiikkiakatemian lisäksi myös Jerusalemin musiikki- ja tanssiakatemiassa ja vieraili luennoitsijana Euroopassa ja Yhdysvalloissa. Hänelle myönnettiin vuonna 2008 EMET- palkinto.EMET Prize for Science, Art and Culture: Prof. Yizhak Sadai Sadai on säveltänyt muun muassa orkesteriteokset Ricercare symphonique (1957), Nuances (1965), Anagramme (1975) ja Canti Fermi (1986), kantaatteja, kamarimusiikkiteoksia sekä elektroakustista musiikkia. == Lähteet == Luokka:Israelilaiset säveltäjät Luokka:Musiikkikirjailijat Luokka:Vuonna 1935 syntyneet Luokka:Vuonna 2019 kuolleet
Ave Maria (Piirpauken albumi)

__NOTOC__ Ave Maria on vuonna 1996 ilmestynyt Piirpauke-yhtyeen 12. studioalbumi. Kahden edellisen albumin tapaan yhtye esiityy levyllä triona Cinta Hermo, Ismaila Sane ja Sakari Kukko, joka laulaa kaksi kappaletta salanimellä Auvo Z. Kaipaala. Hänen lisäkseen neljällä kappaleella on laulajana Markku Suominen.Väisänen, Kaisa: "Sakari Kukko – elämä, ura ja tuotanto: Pala suomalaisen populaarimusiikin historiaa vuodesta 1953 nykypäiviin" s. 58–59. Pro gradu -tutkielma, Helsingin yliopiston taiteiden tutkimuksen laitos, 2004. Flamencovaikutteinen Ave Maria on ensimmäinen Piirpauken albumi, jolla ei ole yhtään sen johtohahmon Sakari Kukon sävellystä. Levyllä kuullaan muun muassa versio virrestä 408, Joutukaa, sielut, on aikamme kallis sekä Franz Schubertin säveltämä Ave Maria. == Kappaleet == # (suomalainen kansansävelmä) # (romanialainen kansansävelmä) # (säv. ja san. Cinta Hermo) # (säv. ja san. Cinta Hermo) # (säv. ja san. Cinta Hermo) # (säv. ja san. Cinta Hermo) # (säv. ja san. Manuel de Falla) # (säv. ja san. Ismaila Sane) # (säv. ja san. Ismaila Sane) # (säv. Walter Rae, san. Toivo Elomaa) # (säv. Harry Bergström, san. Eino Kettunen) # (sav. Johannes Brahms, san. Kyllikki Solanterä) # (säv. Franz Schubert, san. Cinta Hermo) # (säv. Oskar Merikanto, san. Eino Leino, Juho Railio) # (suomalainen kansansävelmä, san. Antti Achrenius) == Muusikot == === Piirpauke === *Cinta Hermo – laulu, kitara, lyömäsoittimet *Ismaila Sane – rummut, lyömäsoittimet, laulu *Sakari Kukko – saksofoni, huilu, kosketinsoittimet, lyömäsoittimet, laulu === Vierailevat muusikot === *Markku Suominen – laulu (1, 12, 14, 15), taustalaulu *Auvo Z. Kaipaala – laulu (10, 11) *Baluji Shrivastav – sitar, laulu (14) *Toni Juntunen – taustalaulu *Mikko Karjalainen – taustalaulu == Lähteet == *Ave Maria Fono-äänitetietokanta ===Viitteet=== Luokka:Piirpauken albumit Luokka:Vuoden 1996 albumit
Laula sinäkin

__NOTOC__ Laula sinäkin on vuonna 1998 ilmestynyt Piirpauke-yhtyeen 13. studioalbumi, joka sisältää pääosin lastenlauluja. Kyseessä on Cinta Hermon, Ismaila Sanen ja Sakari Kukon muodostaman Piirpauke-kokoonpanon neljäs levytys. Vierailevina laulajina albumilla esiintyvät muun muassa Sakari Kukon isä Pauli Kukko sekä Raijan tytöt -lapsikuoro.Väisänen, Kaisa: "Sakari Kukko – elämä, ura ja tuotanto: Pala suomalaisen populaarimusiikin historiaa vuodesta 1953 nykypäiviin" s. 59–60. Pro gradu -tutkielma, Helsingin yliopiston taiteiden tutkimuksen laitos, 2004. Levyn kappaleet on poimittu Sakari Kukon kansakouluaikaisesta laulukirjasta Laula sinäkin. Olavi Ingmanin toimittama kirja oli Suomen kouluissa käytössä aina 1970-luvulle asti ja Kukko halusi jatkaa sen sisältämien laulujen perinnettä myös myöhemmille sukupolville. Levy sisältää versiot tunnetuista lastenlauluista, kuten Telefooni Afrikassa, Suutarinemännän kehtolaulu, Rati-riti-ralla (nimellä Talvihalla), Mummon kanat (nimellä Kettu ja kanat) sekä joululaulun Tonttujen jouluyö. Varsinaisten lastenlaulujen lisäksi mukana on sävellyksiä myös Erkki Melartinilta, Fredrik August Ehrströmiltä sekä Yrjö Kilpiseltä. == Kappaleet == # (suomalainen kansansävelmä, san. Arvid Lydecken) # (säv. suomalainen kansansävelmä / Sakari Kukko, san. Ismaila Sane / Cinta Hermo) # (säv. Fredrik August Ehrström, san. Johan Ludvig Runeberg, suom. san. Yrjö Veijola) # (suomalainen kansanlaulu) # (suomalainen kansansävelmä, san. Maija Konttinen) # (säv. ja san. Tauno Kukko) # (säv. suomalainen kansansävelmä / Sakari Kukko, san. Maija Konttinen / Ismaila Sane ja Hermo Cinta) # (suomalainen kansanlaulu) # (suomalainen kansanlaulu) # (säv. Erkki Melartin, san. Aleksanteri Rahkonen) # (säv. Fredrik August Ehrström, san. Johan Ludvig Runeberg, suom. san. Elias Lönnrot) # (säv. ja san. Alice Tegner) # (säv. Yrjö Kilpinen, san. Aleksis Kivi) # (tuntematon tekijä) # (säv. suomalainen kansansävelmä / Sakari Kukko, san. Larin-Kyösti) # (suomalainen kansanlaulu) # (säv. Vilhelm Sefve-Svensson, san. Alfred Smedberg, suom. san. T. Sihvo) == Muusikot == === Piirpauke === *Cinta Hermo – laulu, kitara, kastanjetit *Ismaila Sane – rummut, lyömäsoittimet, laulu *Sakari Kukko – kosketinsoittimet, puhaltimet, kantele, laulu === Vierailijat === *Raijan tytöt – laulu (1, 2, 5, 6, 7, 9, 12) *Auvo-setä – laulu (1, 5) *Äiti-mummu – laulu (4, 6) *Pauli Kukko – laulu (6) *Outi Nieminen – kantele *Wimme Saari – ääni (1) == Lähteet == *Laula sinäkin Fono- äänitetietokanta ===Viitteet=== Luokka:Piirpauken albumit Luokka:Suomalaiset lastenalbumit Luokka:Vuoden 1998 albumit
Kalevala Spirit

__NOTOC__ Kalevala Spirit on Sakari Kukon vuonna 2000 osana kainuulaista Kalevala-projektia ilmestynyt albumi. Levy sisältää viisi Sakari Kukon kainuulaisten muusikoiden kanssa soittamaa kappaletta Sakari Kukon ja Olavi Suomisen Chamber Light Orchestran albumilta Kaikuja Kalevalasta (1997) ja kymmenen Piirpauke-yhtyeen aiemmin vuonna 1986 ilmestyneellä albumilla Villi Itä − kalevalainen rapsodia julkaistua kappaletta. Villi itä on Kalevalan 150-vuotisjuhlan kunniaksi Kajaanin Runoviikolle sävelletty teoskokonaisuus. Sen kappaleista yhtä lukuun ottamatta kaikki ovat mukana Kalevala Spirit -levyllä.Väisänen, Kaisa: "Sakari Kukko – elämä, ura ja tuotanto: Pala suomalaisen populaarimusiikin historiaa vuodesta 1953 nykypäiviin" s. 50–51, 60. Pro gradu -tutkielma, Helsingin yliopiston taiteiden tutkimuksen laitos, 2004. Kaikuja Kalevalasta -levyltä on mukana kaikki Kukon säveltämät kappaleet. == Kappaleet == Kappaleet 1–9 ja 15 on aikaisemmin julkaistu albumilla Villi Itä − kalevalainen rapsodia vuonna 1986. # (säv. Sakari Kukko) # (säv. Sakari Kukko) # (säv. Sakari Kukko, san. kansanruno) # (säv. Aku Nyyssönen) # (säv. Sakari Kukko) # (säv. Sakari Kukko) # (säv. Sakari Kukko) # (säv. Sakari Kukko) # (säv. Sakari Kukko) # (säv. Sakari Kukko) # (säv. Sakari Kukko) # (säv. Sakari Kukko) # (säv. Sakari Kukko) # (säv. Sakari Kukko, san. Kalevala) # (säv. Sakari Kukko, san. kansanruno) == Muusikot == === Piirpauke (1986) === *Timo Itkonen – laulu *Badu N'djay – kitara *Pekka Rechardt – kitara *Tauno Railo – basso, laulu *Aku Nyyssönen – rummut, lyömäsoittimet, laulu *Sakari Kukko – saksofoni, huilu, piano, kosketinsoittimet, kantele, laulu === Kalevala Spirit -kokoonpano === *Ari Hyvönen – kitara, kantele, laulu *Mikko Karjalainen – basso *J. P. Laatikainen – rummut *Toni Juntunen – lyömäsoittimet, laulu *Olavi Suominen – viulu, laulu *Sakari Kukko – saksofoni, huilu, piano, kosketinsoittimet, kantele, laulu == Lähteet == *Kalevala Spirit Fono-äänitetietokanta ===Viitteet=== Luokka:Piirpauken albumit Luokka:Kalevala musiikissa Luokka:Vuoden 2000 albumit
Cinta Hermo

Cinta Hermo Martín (s. 12. joulukuuta 1961 HuelvaCinta Hermo Netlog. Viitattu 27.9.2014.) on pitkään Suomessa vaikuttanut espanjalaissyntyinen laulaja- lauluntekijä ja flamencoartisti. Andalusiassa syntynyt Hermo tutustui Espanjassa Piirpauke-yhtyeen Sakari Kukkoon ja liittyi yhtyeeseen sen ensimmäisenä virallisena laulajana vuonna 1987.Väisänen, Kaisa: "Sakari Kukko – elämä, ura ja tuotanto: Pala suomalaisen populaarimusiikin historiaa vuodesta 1953 nykypäiviin" s. 52. Pro gradu -tutkielma, Helsingin yliopiston taiteiden tutkimuksen laitos, 2004. Hän on ollut muusikkona sekä säveltäjä- sanoittajana yhteensä seitsemällä Piirpauken albumilla ja julkaissut myös kaksi soololevyä. Nykyään Hermo asuu Helsingissä.Cinta Hermo SummArt -osuuskunta. Viitattu 27.9.2014. == Diskografia == === Sooloalbumit === *El canto de la sirena (2008) *Reina de tus amores (2012) === Piirpauke === *Algazara (1987) *Zerenade (1989) *Tuku tuku (1991) *Muuttolinnut / Terra Nova (1993) *Ave Maria (1996) *Laula sinäkin (1998) *Sillat (2002) == Lähteet == Luokka:Suomalaiset laulaja-lauluntekijät Luokka:Espanjalaiset muusikot Luokka:Vuonna 1961 syntyneet Luokka:Elävät henkilöt
Jussi Roponen

Juhani Akseli ”Jussi” Roponen (19. kesäkuuta 1947 Lehtimäki – 5. heinäkuuta 2023 Soini)Kuolleet. Ilkka-Pohjalainen 7.7.2023, s. 14. oli suomalainen laulaja. Hän voitti Kalevi Hautamäen yhtyeen kanssa Suomen humppamestaruuden vuonna 1984 Lappeenrannassa. ==Diskografia== * Jussi Roponen (1981 Fifty-Fifty musiikki) * Pojalleni (1982 Levytuottajat) * Kuule sydän (1987 Tatsia) * Elämäni valtatie (1992) * Sua kohti Herrani (1998) * Parhaat (2001 Tatsia) * Yön sylissä (2004) * Yksin en kulje (2005) * Lakeuden kutsu (2007) * Menneet vuodet (2010 Tatsia) * Jäljet vuosien (2012) * Tanssihetki sinulle (2013) * Oma maailmamme (2013) ==Lähteet== ==Aiheesta muualla== Luokka:Suomalaiset laulajat Luokka:Vuonna 1947 syntyneet Luokka:Vuonna 2023 kuolleet
Jaakko Luukkonen

Jaakko Antero Luukkonen (25. tammikuuta 1944 Suomussalmi s. 371 – 30. marraskuuta 2021 Oulu) oli Oulun yliopiston kasvatustieteen professori. Luukkosen vanhemmat olivat konstaapeli Veikko Luukkonen ja Lempi Maria Räisänen. Hän tuli ylioppilaaksi Kajaanin lyseosta 1963 ja valmistui Jyväskylän yliopistosta kasvatustieteiden kandidaatiksi 1968 ja Oulun yliopistosta kasvatustieteiden lisensiaatiksi 1975 ja tohtoriksi 1978 (väitöskirjan aihe Ohjauspalvelujen käyttäjien peruskoulun oppilaanohjaukseen kohdistamat odotukset). Luukkonen toimi Pohjois-Karjalan opiston psykologian ja kasvatusopin opettajana 1969–1970 ja Oulun yliopiston vs. lehtorina 1970–1971, assistenttina 1971–1974 ja yliassistenttina 1974–1981. Suomen Akatemian tutkimusassistentti hän oli 1974–1975 ja Oulun yliopiston vt. apulaisprofessori ja vt. professori useaan eri otteeseen 1977–1981. Kasvatustieteen apulaisprofessori ja professori Luukkonen oli vuodesta 1981. Hän toimi kasvatustieteiden tiedekunnan varadekaanina 1978 ja dekaanina 1988–1999. Kajaanin opettajankoulutuslaitoksen täydennyskoulutusyksikön johtaja hän oli 1981–1983 ja Lapin yliopiston dosentti vuodesta 1981. Oulun yliopiston ylioppilaskunnan inspehtorina Luukkonen toimi 1999. Eläkkeelle Luukkonen jäi lokakuussa 2007. Oulun yliopiston Kasvatustieteiden tiedekunnan tiedekuntaneuvoston kokouspöytäkirja 10/2008 Sotilasarvoltaan Luukkonen oli reservin alikersantti (1969), hänen puolisonsa vuodesta 1966 oli lehtori Briitta Kaisa Tellervo Tokola. ==Lähteet== Luokka:Suomalaiset professorit Luokka:Oulun yliopiston professorit Luokka:Suomalaiset kasvatustieteilijät Luokka:Vuonna 1944 syntyneet Luokka:Vuonna 2021 kuolleet
Kruunumustikat

Kruunumustikat (Gaylussacia) on kanervakasvien heimoon kuuluva kasvisuku. Sukuun kuuluu lähes 60 lajia, joita kasvaa luonnonvaraisena Pohjois- ja Etelä- Amerikassa. Suku Gaylussacia on nimetty ranskalaisen fyysikon ja kemistin Louis-Joseph Gay-Lussacin (1778–1850) mukaan. == Lajeja == * palokruunumustikka eli kruunumustikka (Gaylussacia baccata) * Gaylussacia bigeloviana * Gaylussacia brachycera * Gaylussacia brasiliensis * Gaylussacia buxifolia * Gaylussacia decipiens * Gaylussacia densa * Gaylussacia dumosa * sinikruunumustikka (Gaylussacia frondosa) * Gaylussacia montana * Gaylussacia mosieri * Gaylussacia nana * Gaylussacia orocola * Gaylussacia pallida * Gaylussacia pulchra * Gaylussacia reticulata * Gaylussacia tomentosa * Gaylussacia ursina * Gaylussacia virgata == Lähteet == == Aiheesta muualla == * Finto: Kassu – Kasvien suomenkieliset nimet: Kruunumustikat (Gaylussacia) * Suomen Lajitietokeskus: Kruunumustikat – Gaylussacia * ITIS: Gaylussacia * United States Department of Agriculture (USDA): Gaylussacia * Flora of North America: Gaylussacia Luokka:Kanervakasvit
Varpiot

Varpiot eli liekovarpiot (Cassiope), vanh. tunturisuokukatFacta 2001, WSOY 1985, 17. osa, palsta 749., on kanervakasvien heimoon kuuluva kasvisuku. Suomessa tavataan luonnonvaraisena kahta varpiolajia, liekovarpiota (Cassiope tetragona) ja sammalvarpiota (Cassiope hypnoides, syn. Harrimanella hypnoides), joista sammalvarpio sijoitetaan toisinaan omaan sammalvarpioiden (Harrimanella) sukuunsa. Sekä liekovarpio että sammalvarpio kasvavat Suomessa vain Pohjois-Lapissa. == Lajeja == * Cassiope abbreviata * Cassiope argyrotricha * Cassiope ericoides * Cassiope fastigiata * Cassiope fujianensis * Cassiope hypnoides – sammalvarpio (syn. Harrimanella hypnoides) * Cassiope lycopodioides * Cassiope membranifolia * Cassiope mertensiana * Cassiope myosuroides * Cassiope nana * Cassiope palpebrata * Cassiope pectinata * Cassiope redowskii * Cassiope selaginoides * Cassiope tetragona – liekovarpio eli tunturiliekovarpio * Cassiope wardii == Lähteet == == Aiheesta muualla == * Suomen Lajitietokeskus: Liekovarpiot – Cassiope Luokka:Kanervakasvit
Páfoksen kansainvälinen lentoasema

Páfoksen kansainvälinen lentoasema (, ) on kansainvälinen lentoasema Kyproksen tasavallassa Kyproksen saarella. Se sijaitsee saaren lounaisrannikolla noin kuusi kilometriä Páfoksen kaupungista kaakkoon. Páfoksen kansainvälinen lentoasema on Kyproksen tasavallan toiseksi suurin lentoasema Lárnakan kansainvälisen lentoaseman jälkeen ja sen ohella ainoa kansainvälinen lentoasema. Lisäksi Pohjois-Kyproksen puolella on kolmas suurempi lentoasema, Ercanin kansainvälinen lentoasema. Lentoasema on rakennettu noin 12 metrin korkeudelle merenpinnasta. Lentoasemalla on yksi kiitotie, jonka pituus on metriä ja leveys 45 metriä. Lentoaseman liikenne kattaa pääasiassa läntisen Kyproksen lomamatkailun. Kentälle lennetään sekä reitti- että tilauslentoja. == Lähteet == == Aiheesta muualla == * Paphos International Airport. Luokka:Kyproksen lentoasemat Luokka:Páfos
Hopeakarbonaatti

Hopeakarbonaatti (Ag2CO3) on hopea- ja karbonaatti-ionien muodostama epäorgaaninen ioniyhdiste. Yhdistettä voidaan käyttää hopean ja muiden hopeayhdisteiden valmistuksessa sekä hapettimena orgaanisissa synteeseissä. == Ominaisuudet == Huoneenlämpötilassa hopeakarbonaatti on kiteistä kiinteää ainetta. Puhtaana se on valkoista, mutta muuttuu nopeasti väriltään keltaiseksi ilman vaikutuksesta. Alkeiskopiltaan hopeakarbonaatti on monokliininen. Aine liukenee veteen erittäin huonosti ja liuos on lievästi emäksinen. Hopeakarbonaatti liukenee ammoniakkiin ja happoliuoksiin. Kuumennettaessa hopeakarbonaatti 218 °C:n lämpötilaan se hajoaa hopeaoksidiksi ja hiilidioksidiksi.Samuel F. Etris & C. Robert Cappel: Silver Compounds, Kirk-Othmer Encyclopedia of Chemical Technology, John Wiley & Sons, New York, 2003. Viitattu 27.9.2014 :Ag2CO3 → Ag2O + CO2 == Valmistus ja käyttö == Hopeakarbonaattia valmistetaan tyypillisesti saostamalla sitä hopeanitraatin vesiliuoksesta natriumkarbonaatilla. Saostuksen yhteydessä liuoksen lämpötilaa ja pH-arvoa tulee tarkkailla, jotta estetään hopeaoksidin muodostuminen. Hopeakarbonaattia muodostuu myös hopeaoksidin reagoidessa hiilidioksidin kanssa. :2 AgNO3(aq) + Na2CO3(aq) → Ag2CO3(s) + 2 NaNO3(aq) Hopeakarbonaatista voidaan saada hopeaa pelkistämällä esimerkiksi formaldehydin avulla. Näin saatua puhdasta ja hienojakoista hopeaa käytetään elektroniikassa. Hopeakarbonaattia käytetään myös muiden hopeayhdisteiden kuten hopeafluoridin ja hopeapermanganaatin valmistuksessa. Orgaanisessa kemiassa hopeakarbonaattia käytetään mietona hapettimena esimerkiksi sokerien hapettamiseen. Celiittimineraaliin sidottuna hopeakarbonaattia käytetään hapettamaan primääriset alkoholit aldehydeiksi, sekundääriset alkoholit ketoneiksi ja diolit laktoneiksi. Tätä reaktiota kutsutaan Fétizon-hapetukseksi. == Lähteet == == Aiheesta muualla == *PubChem: silver carbonate *Toxin and Toxin Target Database (T3DB): Silver carbonate *ChemBlink: Silver carbonate Luokka:54 Kemia Luokka:Hopeayhdisteet Luokka:Karbonaatit
Kun synkkä ikuisuus avautuu

Kun synkkä ikuisuus avautuu on suomalaisen black metal -yhtye Hornan kokoelma- albumi. Sitä julkaistiin 300:n kappaleen painos MCD-formaatilla. == Kappaleet == # # # # # # # # # # == Aiheesta muualla == * Kun synkkä ikuisuus avautuu discogs.com -sivustolla * Luokka:Vuoden 2006 kokoelma-albumit Luokka:Hornan albumit
Musta kaipuu

Musta kaipuu on suomalaisen black metal -yhtye Hornan kokoelma-albumi. Sen kappaleet koostuvat Envaatnags Eflos Solf Esgantaavne albumin nauhoituksista jääneistä julkaisemattomista kappaleista. == Kappaleet == # # # # # # # # # # == Kokoonpano == * Corvus – laulu * Shatraug – kitara, laulu * Lord Sargofagian – basso * Ravenum – rummut === Muut tekijät === * Gwabryel – kansikuva * Vesa Pystynen – valokuvat == Arvostelut == * Imperiumi.net: Imperiumi.net == Aiheesta muualla == * * Musta kaipuu discogs.com -sivustolla == Lähteet == Luokka:Vuoden 2009 kokoelma-albumit Luokka:Hornan albumit
Herran edessä

Herran edessä on suomalaisen black metal -yhtye Hornan EP-levy. Se julkaistiin 23. lokakuuta 2009 levymerkillä Deviant Records. == Kappaleet == ;A-puoli # ;B-puoli # * == Kokoonpano == * Shatraug – kitara * Gorthaur – rummut * Nazgul von Armageddon – laulu * Moredhel – kitara, bassokitara * Demonos Sova – kansikuva == Aiheesta muualla == * * Herran edessä discogs.com -sivustolla Luokka:Vuoden 2009 EP:t Luokka:Hornan albumit
Vihan tiellä

Vihan tiellä on suomalaisen black metal -yhtye Hornan livealbumi. Se julkaistiin joulukuussa 2009 levymerkillä Frostcald Records. == Kappaleet == # # # # # # # # # # # == Kokoonpano == * Corvus – laulu * Shatraug – kitara * Saturnus – kitara * Infection – bassokitara * Vainaja – rummut * Saint John – kansikuva == Arvostelut == * The Metal Observer: The Metal Observer: Album review == Lähteet == == Aiheesta muualla == * * Vihan tiellä discogs.com -sivustolla Luokka:Vuoden 2009 konserttitallenteet Luokka:Hornan albumit
Kartussi (täsmennyssivu)

Kartussi voi tarkoittaa ainakin seuraavia: *kartussi, muinaisessa Egyptissä soikionmuotoinen hieroglyfimerkki, jonka sisälle faaraon nimi kirjoitettiin *shen-sormus, faaraoiden käyttämä sormus, jossa oli heidän oma merkkinsä *kartussi, muodoltaan paperikääröä muistuttava koristeellinen kehys esimerkiksi vaakunan ympärillä tai rakennuksen seinässä ornamenttina *kartussi, historiallisissa kartoissa koristeellinen kehys, jonka sisälle kartan julkaisutiedot on merkitty *kartussi, tykeissä kartussihylsystä ja ammuksesta muodostuva kokonaisuus *kartussi, ratsusotilaiden vyöllä kiinnitettävä patruunalaukku
Kartussi (ampumatarvike)

Kartussi on tykin latauspanos, varsinaisesta kranaatista erillinen elementti, joka sisältämänsä ruutipanoksen voimasta lähettää kranaatin tykinputkea myöten ilmaan. Kartussin muodostaa hylsy, nalli ja erillisiin pusseihin jaettu ajopanos. Kartussilaukauksia ampuvissa tykeissä ladataan ensin varsinainen kranaatti (ammus), jossa on sytytin kärjessä, sen perään välittömästi kartussi, jonka jälkeen tykin lukko lukitaan käsin tai se lukittuu automaattisesti ja tykki on laukaisu valmis. Kartussia muistuttava sana kartessi tarkoittaa puolestaan tykin haulipanosta. Kevyemmissä tykeissä varsinainen ammus ja kartussi muodostavat yhteen liitetyn kokonaisuuden, mutta suurissa ne ovat erillään, kuten venäläisessä 130-millimetrisessä M-46-kanuunassa. Ampumaetäisyyttä voidaan säätää latausvaiheessa, avaamalla kartussin kansi ja vähentämällä tai lisäämällä sisällä olevia ruutipusseja. Amerikkalaiset käyttivät toisessa maailmansodassa kartussilaukausta keskiverroissa laivastotykeissä; esimerkiksi Samarin taistelussa saattuehävittäjä USS Samuel B. Roberts (kapteeniluutnantti R W Copeland) sai tuhoisia vaurioita, kun sen keulatykissä räjähti kartussi. == Lähteet == * * ===Viitteet=== == Aiheesta muualla == Luokka:Ampumatarvikkeet
Adventus Satanae

Adventus Satanae on suomalaisen black metal -yhtye Hornan EP-levy. == Kappaleet == ;A-puoli # ;B-puoli # * == Kokoonpano == * Spellgoth – laulu * Infection – kitara * Shatraug – kitara * Qraken – bassokitara * Vainaja – rummut == Aiheesta muualla == * * Adventus Satanae discogs.com -sivustolla Luokka:Vuoden 2011 EP:t Luokka:Hornan albumit
Video Olympics

Video Olympics on Atarin kehittämä ja julkaisema urheilupeli, joka julkaistiin Pohjois-Amerikassa syyskuussa Atari 2600:lle. Pelissä on kokoelmana maila ja pallo -tyylisiä pelejä, kuten Pong. Pelissä on yhteensä 50 eri pelimuotoa esimerkkeinä jalkapallo, käsipallo, jääkiekko ja lentopallo. Peli on yksi Atari 2600:n julkaisupeleistä. Pelin on ohjelmoinut Joe Decuir. == Lähteet == == Aiheesta muualla == * * Atari Mania -sivustolla Luokka:Vuoden 1977 videopelit Luokka:Urheilupelit Luokka:Atari 2600 -pelit
Askel lähempänä Saatanaa

Askel lähempänä Saatanaa on suomalaisen black metal -yhtye Hornan kahdeksas studioalbumi, joka julkaistiin 8. maaliskuuta 2013. == Kappaleet == # # # # # # # # # # == Kokoonpano == * Spellgoth – laulu * Shatraug – kitara * Infection – kitara * Hex Inferi – bassokitara * Vainaja – rummut === Tuotanto === * Angel of Doom – masteroija * Antti "Nuitar" Saikkonen – grafiikka * Elena "Nightstorm" Vasilaki – valokuvat == Arvostelut == * Globaldomination.se: 8.5/10Global Domination: Album review ] * Kaaoszine: 7/10Kaaoszine: Levyarvio * Pitchfork: 6.5/10Pitchfork Media review == Lähteet == == Aiheesta muualla == * Askel lähempänä Saatanaa discogs.com -sivustolla * Luokka:Vuoden 2013 albumit Luokka:Hornan albumit
Hedvig Eleonoran kirkko

Hedvig Eleonoran kirkko voi tarkoittaa jotakin seuraavista kirkoista: *Hedvig Eleonoran kirkko Tukholmassa *Tornion kirkko eli Hedvig Eleonoran kirkko *Hedvig Eleonoran kirkko Karlskronassa vuosina 1681–1750 (purettu)
Suomen kirkkojen latina

Suomen kirkkojen latina. Piirtokirjoitukset kirkoissa, kellotapuleissa ja hautausmailla on Reijo Pitkärannan vuonna 2004 ilmestynyt kirja. Teoksen on julkaissut Suomalaisen Kirjallisuuden Seura, ja se pohjautuu Suomen kirkkojen latina -hankkeeseen (, EFIL). Teoksessa on julkaistu suomalaisten kirkkojen ja hautausmaiden latinankieliset piirtokirjoitukset. Hanke toteutettiin Klassillis-filologisen yhdistyksen ja Suomen kirkkohistoriallisen seuran yhteistyönä. == Lähteet == == Aiheesta muualla == * Vappu Pitkänen: Latina on yhä läsnä Suomen kirkoissa. Turun sanomat 10.3.2005. * Visa Immonen: Latinaa kirkonmäellä: Vaikuttava piirtokirjoituskorpus kärsii lievistä puutteista. Agricola 21.2.2005 . * H. K. Riikonen: Latinan perintö Suomen kirkoissa ja hautausmailla. Tieteessä tapahtuu 2/2005. (PDF) Luokka:Kirjat kristinuskosta Luokka:Suomalaiset tietokirjat Luokka:Latina Luokka:Vuoden 2004 kirjat
Giacomo Bonaventura

Giacomo Bonaventura (s. 22. elokuuta 1989 San Severino Marche) on italialainen jalkapalloilija, joka edustaa Serie A:ssa pelaavaa Fiorentinaa. Pelipaikaltaan Bonaventura on keskikenttäpelaaja, mutta hän voi pelata myös vasempana laitahyökkääjänä. Bonaventura on pelannut 14 ottelua Italian jalkapallomaajoukkueessa. == Seurajoukkueura == Bonaventura on bergamolaisen Atalanta BC:n kasvatti. Hän teki debyyttinsä Serie A:ssa toukokuussa 2008 AS Livorno Calciota vastaan. Vuonna 2009 hän oli lainalla Pergocremassa ja vuotta myöhemmin Calcio Padovassa. Kaudeksi 2010–2011 Bonaventura palasi Serie B:hen pudonneeseen Atalantaan. Hänestä tuli pian yksi joukkueen avainpelaajista, kun Atalanta palasi vain vuoden tauon jälkeen takaisin pääsarjaan. Syyskuun 2014 alussa, siirtoikkunan viimeisenä päivänä Bonaventura siirtyi Milanon suurseuraan AC Milaniin, jossa ensimmäinen maali syntyi pari viikkoa myöhemmin Parma FC:tä vastaan. == Maajoukkueura == Bonaventura on pelannut Italian nuorten maajoukkueissa. Italian jalkapallomaajoukkueessa hän teki debyyttinsä toukokuussa 2013 ystävyysottelussa San Marinoa vastaan. == Lähteet == * * http://www.national-football-teams.com/player/52432/Giacomo_Bonaventura.html Luokka:Italialaiset jalkapalloilijat Luokka:Vuonna 1989 syntyneet Luokka:Elävät henkilöt
Sauna Hermanni

Sauna Hermanni on Helsingin Hermannissa sijaitseva vuonna 1953 rakennettu yleinen sauna. Yhdessä Kotiharjun saunan kanssa se edustaa Helsingin vanhoja perinteisiä korttelisaunoja, joita sotavuosien jälkeen oli toiminnassa kymmeniä eri puolilla kaupunkia, kunnes lämmin juokseva vesi yleistyi kodeissa. ==Yleistä== Hermanni on ollut perustamisestaan lähtien jatkuvalämmitteinen sähkösauna. Kimmo Helistön mukaan Hermanni edustaa korttelisaunojen toista sukupolvea, joka syntyi ensimmäisen sukupolven puulla lämpiävien kertalämmitteisten saunojen jälkeen. Hermannin tilat on sisustettu 1950-luvun tyylillä, ja niihin mahtuu miesten puolelle 25 ja naisten puolelle 20 henkilöä. Saunan viimeisimpinä vetäjinä ovat toimineet vuodesta 2009 Sielun Veljet -yhtyeen Jouko Hohko vaimonsa Jaana Pietilän kanssa, ja vuodesta 2013 Mika Ahonen. ==Lähteet== == Aiheesta muualla == * Sauna Hermannin kotisivut Luokka:Helsingin rakennukset ja rakennelmatLuokka:Yleiset saunatLuokka:Hermanni Luokka:Helsingin kulttuuri
Marco Pappa

Marco Pablo Pappa Ponce (s. 15. marraskuuta 1987 Guatemala City) on guatemalalainen jalkapalloilija, joka edustaa Major League Soccerissa pelaavaa Seattle Sounders FC:tä. Pappan pelipaikka on laitahyökkääjä. Hän on kuulunut vuodesta 2008 myös Guatemalan jalkapallomaajoukkueeseen ja on yksi maan tämän hetken tunnetuimmista pelaajista. Hän on 178 senttimetriä pitkä. == Ura == Pappa aloitti jalkapalloilun kotimaansa CSD Municipalissa, josta hän siirtyi vuonna 2008 lainalle Major League Soccerin Chicago Fireen. Hän pelasi vuoteen 2008 lainalla seurassa, ennen kuin hyvien peliesitysten myötä seura osti Pappan omakseen. Kaudella 2010 Pappa oli Firen paras maalintekijä seitsemällä osumallaan. Syyskuussa 2011 Pappa valittiin viikon pelaajaksi hänen tehtyään hattutempun Real Salt Lakea vastaan. Vuonna 2012 Pappa siirtyi ensimmäistä kertaa urallaan Eurooppaan, kun hän siirtyi Alankomaiden Eredivisien SC Heerenveeniin. Pappa ei saanut Heerenveenissä paljoa peliaikaa kahden vuoden aikana, joten tammikuussa 2014 hän palasi takaisin MLS:ään, nyt Seattle Sounders FC:n riveihin, jossa hän sai numeron 10. Guatemalan jalkapallomaajoukkueessa Pappa debytoi vuonna 2008 Yhdysvaltoja vastaan MM- karsintaottelussa. Hän kuului joukkueeseen vuoden 2011 Gold Cupissa, jossa hän teki yhden maalin Grenadaa vastaan. Nykyisin Pappa on yksi maajoukkueen tärkeimmistä pelaajista. == Lähteet == * * http://www.national-football- teams.com/player/27281/Marco_Pappa.html Luokka:Guatemalalaiset jalkapalloilijat Luokka:Vuonna 1987 syntyneet Luokka:Elävät henkilöt
Treffit Elmossa

Treffit Elmossa (St. Elmo’s Fire) on Joel Schumacherin ohjaama yhdysvaltalainen draamaelokuva, joka sai ensi-iltansa vuonna 1985. Elokuvan ovat käsikirjoittaneet Schumacher ja Carl Kurlander ja tuottanut Lauren Shuler Donner, ja sen pääosissa esiintyvät Emilio Estevez, Rob Lowe, Andrew McCarthy, Demi Moore, Ally Sheedy, Judd Nelson ja Mare Winningham. Elokuva kertoo juuri Georgetownin yliopistosta valmistuneista nuorista, jotka totuttelevat yliopistoelämän jälkeiseen aikuistumiseen ja vastuun kasvamiseen. Elokuvan musiikin sävelsi David Foster. Hän teki elokuvan teemakappaleen ”St. Elmo’s Fire (Man in Motion)” yhdessä englantilaisen muusikko John Parrin kanssa, ja Parr äänitti kappaleen elokuvan soundtrack-albumille. Siitä tuli valtavan suosittu, ja se nousi Yhdysvalloissa listaykköseksi Billboard Hot 100 -singlelistalla vuoden 1985 syyskuussa ja saavutti myös Grammy-ehdokkuuden. Se oli myös viiden parhaan joukossa Euroopan maiden singlelistoilla, ja kymmenen parhaan joukossa Kanadassa ja Australiassa. == Rooleissa == ==Arvioita== Video-oppaassa vuodelta 1994 Kati Sinisalo sanoo päähenkilöiden ärsyttävän ja loukkaavan parikymppisten katsojien älyä, mutta antaa elokuvalle kolme tähteä viidestä, mikä vastaa sanallista arviota ”hyvä”. Myös VideoHound’s Golden Movie Retriever sanoo heikon käsikirjoituksen tuhlaavan näyttelijöiden kykyjä ja antaa elokuvalle kaksi ja puoli tähteä neljästä.St Elmo's Fire, VideoHound’s Golden Movie Retriever. Gale, 2008. Haettu 12.11.2016 palvelusta HighBeam Research (vaatii tilauksen). Iltalehden Jyrki Laelma antoi elokuvalle kaksi tähteä ja mainitsi lyhyessä arviossaan elokuvat Sisärengas ja Turha joukko perustelematta mitenkään. ==Lähteet== Luokka:Vuoden 1985 yhdysvaltalaiset elokuvat Luokka:Yhdysvaltalaiset draamaelokuvat Luokka:Elokuvat ystävyydestä
Martti Päivänsalo

Martti Päivänsalo (s. 1945) on suomalainen tietokirjailija ja luterilainen kristinuskon puolustaja. Kirjassaan Taistelu Raamatusta hän kritisoi Uutta kirkkoraamattua. Päivänsalon mukaan uudessa kirkkoraamatussa on virheitä tuhatmäärin, eikä hän suosittele sitä kenellekään. Hänen isoisänsä oli Bror Hannes Päivänsalo.Martti Päivänsalo: Taistelu Raamatusta == Teoksia == * Kaupunkikeskustojen kehittäminen, Kaupunkisuunnitteluvirasto, 1973. * Kuokkala - Päijänteen helmi : raportti Jyväskylän Kuokkalan kaupunginosan suunnittelusta ja rakentamisesta v. 1973-1991Jyväskylän kaupunki, 1993. * Taistelu Raamatusta : hätähuuto puhtaan Sanan puolesta, Ev.lut. herätysseura, 1993. * Taistelu Raamatusta jatkuu. omakustannus, 1995. * B. H. Päivänsalon elämästä ja kirjallisuudesta : muistio. Omakustannus, 2003. * Lutakon muutos : Jyväskylän keskustaa tehtaan pohjille 1985-2009. Jyväskylän kaupunki, 2009 == Lähteet == == Aiheesta muualla == *Martti Päivänsalon haastattelu, osa 1 *Martti Päivänsalon haastattelu, osa 2 *. Luokka:Suomalaiset tietokirjailijat Luokka:Elävät henkilöt Luokka:Vuonna 1945 syntyneet
Miguel Ángel Jiménez

Miguel Ángel Jiménez Rodríguez (s. 5. tammikuuta 1964 Málaga) on espanjalainen ammattilaisgolffari. Jiménez on kilpaillut European Tourilla vuodesta 1988 lähtien. Hänellä on 21 European Tourin voittoa. Suurista mestaruusturnauksista Jiménez on ollut parhaimmillaan US Openissa toinen vuonna 2000, Britannian Openissa kolmas vuonna 2001, The Masters Tournamentissä neljäs vuonna 2014 ja PGA Championshipissä kymmenes vuonna 1999. Ryder Cupin Euroopan joukkueeseen Jiménez on kuulunut neljä kertaa, joista kaksi kertaa on myös päättynyt Euroopalle ja Jiménezille voittoisasti. Hän on kilpaillut aiemmin myös PGA Tourilla. Maailmancup-joukkueeseen Jiménez on kuulunut 14 kertaa. Jiménez on 178 senttimetriä pitkä ja painaa 83 kilogrammaa. Hänellä on kaksi poikaa. Jiménezin lempinimi on The Mechanic eli mekaanikko, joka tulee siitä, että hän rakastaa nopeita autoja. == Lähteet == * http://www.pgatour.com/players/player.19958.html Luokka:Espanjalaiset golfaajat Luokka:Vuonna 1964 syntyneet Luokka:Elävät henkilöt
Päivänsalo

Päivänsalo on suomalainen sukunimi, joka otettiin vuonna 1906 Helander-nimen tilalle. == Tunnettuja Päivänsaloja == *B. H. Päivänsalo (1875–1933), pappi, poliitikko, kirjailija *Martti Päivänsalo (s. 1945), tietokirjailija, luterilainen kristinuskon puolustaja *Olavi Päivänsalo (1916–1984), pappi, kirjailija, B. H. Päivänsalon poika *Paavo Päivänsalo (1918–2004), kasvatustieteen professori, B. H. Päivänsalon poika *Veikko Päivänsalo (1903–1978), pappi, kristillinen järjestöjohtaja ja kirjailija, B. H. Päivänsalon poika
Maj-Lis Ehnberg

Maj-Lis Elisabeth Ehnberg (5. lokakuuta 1924 Pernaja – 10. marraskuuta 2003) oli suomalainen ruotsin kielellä kirjoittanut runoilija. == Teoksia == * De är inte ensamma : dikter. Boklaget, Helsingfors 1975 * Varje stund någonstans : dikter. Boklaget, Helsingfors 1978 == Lähteet == * * Kirjasampo.fi : Maj-Lis Ehnberg === Viitteet === Luokka:Suomenruotsalaiset kirjailijat Luokka:Vuonna 1924 syntyneet Luokka:Vuonna 2003 kuolleet
Königsberg-luokka (risteilijä)

Königsberg-luokka oli Saksan laivaston kevyt risteilijäluokka, jonka alukset valmistuivat 1920-luvun lopulla. == Aseistus == Luokan alusten pääaseistuksena oli yhdeksän 15 cm SK C/25 -tykkiä kolmessa kolmiputkisessa tornissa LC/25 -asennuksena. Ilmatorjunta-aseistuksena oli 8,8 cm, 3,7 cm ja 2 cm tykit. Alusten aseistuksen täydensi kaksitoista 53,3 cm torpedoputkea.Koop, Gerhard & Schmolke, Klaus-Peter s. 20 == Propulsio == Laivassa oli 2 akselia, kumpaankin kytketty alennusvaihteen välityksellä yksi korkeapaine- ja yksi matalapaineturbiini yhteisteho 68.200 akselihevosvoimaa. Potkurin pyörimisnopeus täydellä teholla noin 370 kierr/min. Risteilykoneina oli lisäksi kummassakin akselissa alennusvaihteen kautta kytketty MAN-diesel tyyppiä W 10V 26/33, sylinterin halkaisija 260 mm, iskunpituus 330 mm, yhteisteholtaan 3.200 akselihevosvoimaa. Potkurin pyörimisnopeus noin 95 kierr/min. == Lähteet == * === Viitteet === *
Kaarina Honkanen

Kerttu Kaarina Honkanen (s. 12. lokakuuta 1929 Kouvola) on suomalainen äidinkielen lehtori ja lasten- ja nuortenkirjailija. Honkanen pääsi ylioppilaaksi 1952 Inkeroisten yhteiskoulusta ja valmistui filosofian kandidaatiksi Helsingin yliopistosta 1973. Hän on toiminut äidinkielen opettajana ja Yleisradiossa freelance-toimittajana. == Teoksia == * Pökö- Iivarin ihmeelliset seikkailut. Otava 1966 * Pökö-Iivari vauhdissa. Otava 1967 * Katamaraani : lasten radiokuunnelma. 1967 * Kenraalin karkumatka : 3-osainen lasten jännityskuunnelma. 1968 * Mustan kissan satukirja. Otava 1969 * Kaitsu ja mopo. Otava 1972 * Kissajuttuja : käsikirjoitus. K. Honkanen 1982 * Liuhlotah ja lääsätäh Kaakkois-Valkealan murteella : elämää, askareita, tapainkuvausta, itsenäisyyden ajan ensimmäisinä vuosikymmeninä sydänmaan rauhassa pienessä kylässä taipaleitten takana. 1983 == Lähteet == * * Kymenlaakson kirjailijat : Kaarina Honkanen * Kirjasampo.fi : Kaarina Honkanen Luokka:Suomalaiset lasten- ja nuortenkirjailijat Luokka:Suomalaiset opettajat Luokka:Suomalaiset toimittajat Luokka:Vuonna 1929 syntyneet Luokka:Mahdollisesti elävät henkilöt
Bünsowin talo

Bünsowin talo () on korttelin mittainen rakennus Tukholman Östermalmin kaupunginosassa Strandvägenin varrella, osoitteessa Strandvägen 29–33. Se on mahdollisesti tunnetuin Strandvägenin varrella olevista hienostotaloista.Fredric Bedoire: Stockholms byggnader: Arkitektur och stadsbild, s. 185. Norstedts, Tukholma 2012. Talon rakennutti saksalaissyntyinen liikemies ja sahanomistaja Fredrik Bünsow. Bünsowin talo käsittää itse asiassa kolme vierekkäistä asuintaloa, joilla on yhteinen julkisivu.Strandvägen 29-33 Stranvage.se. Viitattu 27.9.2014. Talo on rakennettu 1886–1888 ja sen suunnitteli arkkitehti Isak Gustaf Clason arkkitehtikilpailun voitettuaan. Rakennus edustaa uusrenessanssityyliä. Jyrkät kattolistat, korkeat päätykolmiot ja tornit viittaavat lähinnä ranskalaiseen renessanssiarkkitehtuuriin. Clason olikin juuri käynyt opintomatkalla Ranskassa laatiessaan Bünsowin talon piirustusten ensimmäisiä luonnoksia. Rakennusmateriaalien käyttö on talossa tarkkaa ja huolellista. Julkisivu on puristettua saksalaista tiiltä, joka on käsitelty öljyvärillä, jotta sen väritys muodostaisi voimakkaamaan kontrastin ikkunan- ja katonreunuksissa käytetylle vaalealle hiekkakivelle. Talon kivijalka on verhoiltu graniitilla. Julkisivu ei ole täysin symmetrinen, sillä se on suunniteltu sisällä olevien asuntojen lähtökohdista. Bünsowin talo oli ensimmäisiä Ruotsissa, johon asennettiin hissit. Helsingin keskustassa sijaitseva niin sanottu Argoksen talo on julkisivultaan melko tarkka kopio Bünsowin talosta. Argoksen talon julkisivut piirsi nuori arkkitehti John Settergren, joka oli aiemmin työskennellyt Tukholmassa Clasonin toimistossa.John Settergren Arkkitehtuurimuseo. Viitattu 27.9.2014. ==Lähteet== ==Aiheesta muualla== Luokka:Tukholman rakennukset ja rakennelmat Luokka:Östermalm
Maija Alajuuma

Maija Sisko Alajuuma, o. s. Manninen (29. lokakuuta 1929 Kuusamo – 17. maaliskuuta 2015) oli suomalainen Kuusamossa asuva opettaja ja kirjailija. Hän on käyttänyt myös nimimerkkiä Marija Kuusenkerkkä. Alajuuma valmistui kansakoulunopettajaksi Tornion opettajaseminaarista. == Teoksia == * Että toisemme näkisimme : runoja sairaana olosta ja hitaasta paranemisesta. Pohjoinen, Oulu 1978 * Muistelen sinua, Nuorunen. M. Alajuuma, Kuusamo 1982 * Korven laki ja rakkauden satuttamat : komedia. 1994 * Moksi moksi kuusamoksi : murretarinoita ; valokuvat Juhani Kinnunen. M. Alajuuma, Kuusamo 1995 * Kedot kukkivat hiljaa : Paanajärvi-Tavajärvi-seura 20 vuotta ; toimittaja Maija Alajuuma. Paanajärvi-Tavajärvi-seura, Kuusamo 2000 * Koesta jalon, käestä pittäen : Kuusamosta kuusamoksi. M. Alajuuma, Kuusamo 2001 * Edessä evakkotie : kertomus. Maija Alajuuma, Kuusamo 2004 * Syksyä jo : runoja matkan varrelta. Maija Alajuuma, Kuusamo 2009 * Tavajärven tytär. Maija Alajuuma, Kuusamo 2009 * Moksitaan vielähi: kuusamolaisia murretarinoita, runoja ja sananpaukauksia. Maija Alajuuma, Kuusamo 2015 == Lähteet == * * Kirjasampo.fi : Maija Alajuuma * Näytelmät.fi : Maija Alajuuma Luokka:Suomalaiset kirjailijat Luokka:Vuonna 1929 syntyneet Luokka:Vuonna 2015 kuolleet
FS Jauréguiberry (D637)

Jauréguiberry (runkonumero D637) oli Ranskan laivaston 1958 palvelukseen otettu Duperré-luokan hävittäjä. == Valmistus == Alus tilattiin Bordeaux'sta Forges et Chantiers de la Girondelta, missä köli laskettiin syyskuussa 1953. Se laskettiin vesille 5. marraskuuta 1955 ja otettiin palvelukseen 15. heinäkuuta 1958.Gardiner, Robert s. 111 == Palvelus == Alus poistettiin palveluksesta 1977. == Lähteet == * === Viitteet === Luokka:Duperré -luokan havittäjät Luokka:Ranskalaiset kylmän sodan hävittäjät Luokka:Forges et Chantiers de la Gironde
FS Duperré (D633)

Duperré (runkonumero D633) oli Ranskan laivaston 1957 palvelukseen otettu Duperré-luokan hävittäjä. == Valmistus == Alus tilattiin Lorientin laivastontelakalta, missä köli laskettiin marraskuussa 1954. Se laskettiin vesille 23. kesäkuuta 1956 ja otettiin palvelukseen 8. lokakuuta 1957.Gardiner, Robert s. 111 == Palvelus == Alus poistettiin palveluksesta 1992. == Lähteet == * === Viitteet === Luokka:Duperré -luokan havittäjät Luokka:Ranskalaiset kylmän sodan hävittäjät
FS La Bourdonnais (D634)

La Bourdonnais (runkonumero D634) oli Ranskan laivaston 1958 palvelukseen otettu Duperré-luokan hävittäjä. == Valmistus == Alus tilattiin Brestin laivastontelakalta, missä köli laskettiin elokuussa 1954. Se laskettiin vesille 15. lokakuuta 1955 ja otettiin palvelukseen 3. maaliskuuta 1958.Gardiner, Robert s. 111 == Palvelus == Alus poistettiin palveluksesta 1976. == Lähteet == * === Viitteet === Luokka:Duperré -luokan havittäjät Luokka:Ranskalaiset kylmän sodan hävittäjät
FS Forbin (D635)

Forbin (runkonumero D635) oli Ranskan laivaston 1958 palvelukseen otettu Duperré-luokan hävittäjä. == Valmistus == Alus tilattiin Brestin laivastontelakalta, missä köli laskettiin elokuussa 1954. Se laskettiin vesille 15. lokakuuta 1955 ja otettiin palvelukseen 1. helmikuuta 1958.Gardiner, Robert s. 111 == Palvelus == Alus poistettiin palveluksesta 1981. == Lähteet == * === Viitteet === Luokka:Duperré -luokan havittäjät Luokka:Ranskalaiset kylmän sodan hävittäjät
FS Tartu (D636)

Tartu (runkonumero D636) oli Ranskan laivaston 1958 palvelukseen otettu Duperré-luokan hävittäjä. == Valmistus == Alus tilattiin Nantesista Ateliers et Chantiers de Bretagnelta, missä köli laskettiin marraskuussa 1954. Se laskettiin vesille 2. joulukuuta 1955 ja otettiin palvelukseen 5. helmikuuta 1958.Gardiner, Robert s. 111 == Palvelus == Alus poistettiin palveluksesta 1979. == Lähteet == * === Viitteet === Luokka:Duperré -luokan havittäjät Luokka:Ranskalaiset kylmän sodan hävittäjät
Oscarskyrkan

Oscarskyrkan on seurakuntakirkko Tukholman Östermalmin kaupunginosassa, Narvavägenin varrella lähellä Strandvägeniä ja Djurgårdsbron-siltaa. Kirkko on nimetty Ruotsin kuningas Oscar II:n mukaan. Arkkitehti Gustaf Hermanssonin suunnittelema kirkko rakennettiin 1897–1903 ja kirkon peruskiven muurasi Oscar II itse.Oscars församling: Oscarskyrkan Viitattu 22.10.2014. Kapealle tontille rakennettu kirkko edustaa uusgotiikkaa korkeine piikkimäisine torneineen. Arkkitehtuuri ja rakennuksen epäsymmetrinen sommittelu muistuttavat perinteistä anglosaksista kirkkoarkkitehtuuria.Fredric Bedoire: Stockholms byggnader: Arkitektur och stadsbild, s. 186. Norstedts, Tukholma 2012. Ulkoapäin kirkko on näyttänyt suunnilleen samalta käyttöön vihkimisestä asti. Sisätilat on sisustettu jugend-tyyliin. Kirkkoa on restauroitu sisäpuolelta vuosina 1921–1922 ja 1954–1956. 1920-luvun restauroinnin yhteydessä kirkkoon asennettiin norjalaisen taiteilijan Emanuel Vigelandin tekemät lasimaalaukset ikkunoihin. Kirkon urut ovat yhdet Ruotsin suurimmista ja niissä on 78 äänikertaa. Urut rakensi tanskalainen yritys Marcussen & Son vuonna 1949. ==Lähteet== ==Aiheesta muualla== Luokka:Tukholman kirkot Luokka:Ruotsin kivikirkot Luokka:Östermalm Luokka:Kirkot Tukholman hiippakunnassa
Myrsikkikasvit

Myrsinekasvit tai myrsikkikasvit (Myrsinaceae) on Ericales-lahkoon kuuluva heimo. Tämä heimo luettiin ennen, ja nykyäänkin joissakin yhteyksissä esikkokasvien heimoon. Kuitenkin nykyisin se monesti luetaan omaksi heimoksi. Heimon lajit ovat puita, pensaita tai köynnöksiä. Lehdet ovat nahkamaisia ja ne sijaitsevat varressa vastakkain. Kukinnot ovat terttumaisia ja sijaitsevat versojen päässä. == Sukuja == * Anagallis – pungat * Ardisia * Asterolinon – alpiot * Coris – esikkovarvut * Cyclamen – syklaamit * Embelia * Glaux – merirannikit * Heberdenia – keräpuut * Lysimachia – alvet tai alpit * Myrsine – myrsikit * Pelletiera – alpiset * Pleiomeris – delfiinipuut * Trientalis – metsätähdet == Lähteet == == Aiheesta muualla == * http://delta- intkey.com/angio/www/myrsinac.htm * Flora of China: Myrsinaceae * Luokka:Esikkokasvit Luokka:Kasviheimot
Verikavio

Verikavio () on Gerður Kristnỳn vuonna 2010 ilmestynyt runoteos, joka perustuu Eddan jumalarunoihin sisältyvään Skírnirin taruun. Teos oli ehdolla Pohjoismaiden neuvoston kirjallisuuspalkinnon saajaksi. Teoksen on suomentanut Tapio Koivukari ja julkaissut suomeksi Savukeidas vuonna 2013 maailman nykyrunouden sarjassaan. == Lähteet == == Aiheesta muualla == * Reijo Valta: Raudankylmään jäähän valettu. Pois työpöydältä 21.4.2014. * Sanna Nyqvist: Karunkaunis islantilaisrunoelma. Kiiltomato.net 16.9.2014. Luokka:Islantilaiset kirjat Luokka:Vuoden 2010 kirjat